**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΕΛΑΧΙΣΤΟΥ ΕΓΓΥΗΜΕΝΟΥ ΕΙΣΟΔΗΜΑΤΟΣ ΚΑΙ ΓΕΝΙΚΟΤΕΡΑ ΠΕΡΙ ΚΟΙΝΩΝΙΚΩΝ ΠΑΡΟΧΩΝ ΝΟΜΟΥΣ ΤΟΥ 2014 ΕΩΣ 2020**

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικόςτίτλος.109(Ι) του 2014135(Ι) του 2014173(Ι) του 2014195(Ι) του 20143(Ι) του 2015118(Ι) του 201536(Ι) του 2017114(Ι) του 20172(Ι) του 2018135(Ι) του 2019164(Ι) του 201923(Ι) του 2020. | 1. Ο παρών Νόμος θα αναφέρεται ως ο περί Ελάχιστου Εγγυημένου Εισοδήματος και Γενικότερα περί Κοινωνικών Παροχών (Τροποποιητικός) Νόμος του 2021 και θα διαβάζεται μαζί με τους περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νόμους του 2014 έως 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νόμοι του 2014 έως 2021.  |
|  |  |
| Τροποποίηση του άρθρου 31 του βασικού νόμου. | 2. Το άρθρο 31 του βασικού νόμου τροποποιείται με την προσθήκη αμέσως μετά την παράγραφο (β) αυτού, της ακόλουθης νέας παραγράφου: |
|  |  |
|  |  | «(γ) επιχειρεί να επηρεάσει τη διαδικασία εξέτασης αίτησης, είτε προσωπικής, είτε άλλου προσώπου και την έκδοση του πορίσματος αξιολόγησης, κατά τρόπο που τεκμηριωμένα, να πλήττονται οι αρχές της αντικειμενικότητας και αμεροληψίας,». |
|  |  |
| Τροποποίηση του άρθρου 34 του βασικού νόμου. | 3. Το άρθρο 34 του βασικού νόμου, τροποποιείται με την προσθήκη, στο τέλος του, αμέσως μετά το εδάφιο (3) αυτού, των ακόλουθων νέων εδαφίων: |
|  |  |
|  |  | «(4) Άτομο με αναπηρία, το οποίο είναι δικαιούχο ελάχιστου εγγυημένου εισοδήματος και του οποίου η αναπηρία, έχει πιστοποιηθεί από την Επιτροπή Αξιολόγησης της Αναπηρίας, η οποία λειτουργεί στο πλαίσιο του Συστήματος Αξιολόγησης της Αναπηρίας, ως αναπηρία μόνιμη ή μη αναστρέψιμη, χωρίς τη δυνατότητα αποκατάστασης ή βελτίωσης, δεν καλείται από την εν λόγω Επιτροπή, για επαναξιολόγηση της αναπηρίας του: |
|  |  |  |
|  |  |  Νοείται ότι, σε περίπτωση που το άτομο με αναπηρία, υποβάλλει νέα αίτηση για πρόσθετη παροχή ή υπηρεσία, λόγω επιδείνωσης της κατάστασής του ή λόγω άλλων επιπρόσθετων αναγκών του, για την οποία παροχή ή υπηρεσία, απαιτείται πιστοποίηση των πρόσθετων δικαιωμάτων του, τότε το Τμήμα αποφασίζει για τη διενέργεια επαναξιολόγησης αναπηρίας: |
|  |  |  |
|  |  |  Νοείται περαιτέρω ότι, σε περίπτωση που περιέλθουν στην αντίληψη του Τμήματος, νεότερα και επαρκώς τεκμηριωμένα στοιχεία μέσω επώνυμης γραπτής καταγγελίας, το Τμήμα αποφασίζει για την επαναξιολόγηση αναπηρίας, για σκοπούς πιστοποίησης ότι το άτομο με αναπηρία εξακολουθεί να πληροί τα κριτήρια και προϋποθέσεις του δικαιούχου. |
|  |  |
|  |  (5) Για άτομο με εκ γενετής αναπηρία, του οποίου η αναπηρία πιστοποιείται από εξειδικευμένο ιατρικό κέντρο ή από ειδικό ιατρό, ως αναπηρία μόνιμη η μη αναστρέψιμη, χωρίς τη δυνατότητα αποκατάστασης, η αξιολόγηση και πιστοποίηση από την Επιτροπή Αξιολόγησης της Αναπηρίας γίνεται μόνο με την προσκόμιση των αναγκαίων ιατρικών πιστοποιητικών: |
|  |  |
|  |  Νοείται ότι, η φυσική παρουσία του ατόμου αυτού, ενώπιον της Επιτροπής Αξιολόγησης της Αναπηρίας, απαιτείται μόνο για τεκμηριωμένους και εξειδικευμένους λόγους, για τους οποίους ενημερώνεται εκ των προτέρων. |
|  |  |
|  |  (6) Τα πρόσωπα, τα οποία συγκροτούν την Επιτροπή Αξιολόγησης της Αναπηρίας, ενημερώνουν τον αιτητή, για το όνομα και επώνυμό τους, όπως και για την ειδικότητα και επάγγελμά τους, πριν από κάθε αξιολόγηση. |
|  |  |
|  |  (7) Τηρουμένων των διατάξεων του εδαφίου (6), ο αιτητής ενημερώνεται επιπρόσθετα ότι η χρήση των στοιχείων ταυτοποίησης των προσώπων που συγκροτούν την Επιτροπή Αξιολόγησης της Αναπηρίας, για σκοπούς επηρεασμού της διαδικασίας εξέτασης της αίτησης και του πορίσματος αξιολόγησης, συνιστά ποινικό αδίκημα, σύμφωνα με τις διατάξεις του άρθρου 31. |
|  |  |
|  |  (8) Το πόρισμα της Επιτροπής Αξιολόγησης της Αναπηρίας κοινοποιείται στον αιτητή εντός ευλόγου χρονικού διαστήματος.». |

Αρ. Φακ.: 23.01.062.133-2021

ΧΚ/ΜΑΧ